
Personerne. 


Æilaa) en Bjærgpige. 
Muri, en Troldkone 
Diderik 

v VÆSEL ' hendes Sønner. 


Højfolk. — Dværge. — Trolde. 


Frøken Birthe, Arving til Højgaard. 

Junker Ove, hendes Fætter og Trolovede. 

Fru Kirstine, deres Tante, 

Herr Mogens. 

Kathrine, Husholderske, forhen Amme, 
Bønder. 


Handlingen foregaar i Jylland i Begyndelsen af det 16de 
Aarhundrede. 


I. Cohens Bogtrykkerier - Georg A. Bach - 


Første Akt. 


Dekoration. Skovpartiet ved Foden af en kratbevokset Høj. 
I Baggrunden Herregaarden »Højgaard«. 


Personerne: Kathrine; siden: Birthe, Mogens, Ove, Hilda. 


Kathrine. Stakkels Junker Ove! Hvor han dog 
var tavs og bedrøvet som han nys sad her. Ak ja, 
ak ja! Hvo kan raade Menneskehjertets Runer? Lige 
siden hin Dag, da han blev trolovet med Frøken Birthe, 
ser han ud som om en hemmelig Sorg tynger paa ham. 
Sligt plejer ej at være Tilfældet med Nytrolovede. Fra 
bitte smaa har de To jo altid været sammen, og man 
skulde da minsandten tro, at de har haft Tid nok til 
at betænke sig i; men det ser næsten ud, som om 
Junkeren har fortrudt at have taget Frøkenen til Fæstemø ! 
Det var ellers Skade, thi det tykkes mig, at de passe 
vel til hinanden, hun er ilter. og hidsig, han er god- 
modig og rolig; det er just som det bør sig at være, 
eftersom to haarde Stene ej male godt tilsammen. Naa, 
han er min Øjesten og har været det lige fra han ikke 
engang kunde kravle, derfor volder det mig stor Sorg 
at se "ham .gaa om og hænge med Hovedet. 

Birthe ind, fulgt af Ove og Mogens. Staa I her end- 


. 

nu, gamle Rokkehoved! I falder nok i Tanker! Fluks 
op paa Gaarden med jer og gør Jer Pligt. Naa! Afsted | 
Kathrine. Jaja, lille Frøken, nu gaar jeg. ud. 
Ove Jeg beder Eder, Birthe, vær ej saa haard 
imod Eders gamle Amme; I bør ej forglemme, hvor 
god og kærlig hun altid har været imod Eder! Haarde 
Ord og unødig Strenghed huer mig ikke, det ved I, 
Birthe, I fører taabelig Tale, Junker Ove! Hvad 
der huer Eder, eller hvad der ikke huer Eder, ligger 
mig ej saa haardt paa Sinde. Jeg gør som mig tykkes 
bedst. Her er jeg den, der byder! 
ur Ove. Birthe, min Fæstemø! I burde beflitte Eder 
paå at være mere mild og naadig imod Smaafolk.... 
Birthe. Min Herre Fæstemand! Er min Adfærd 
Eder ej til Behag, da lade I mig kun fare. En Bejler 
har jeg næppe nødig at vente længe paa; denne store 
Gaard kan vel friste mangen fattig Ridder ..., 
— Mogens. Selv en rig! Dog ej for Gaardens 
Skyld, nej, mintro, for den dejlige Frøken Birthe . . 
Ove. Herre Ridder! Forglem ej hvad sømmeligt 
er! I bør ej prate løs som en Nar. Giv mig ej Aarsag 
til at kalde Eder en gammel Gæk ! 
Mogens. For Allandsens Ulykke! Hvad siger I: 
Ove. Og I, Birthe, burde ei have ladet Eders 
Tunge løbe saa let. Ved I vel, at. I har krænket mig? 
Birthe. Det vilde jeg ogsaa! Kom, Hr. Mogens! 
Vil I være min Ridder? Følg mig op til Gaarden! 
Mogens. Ej! Hvilken Lykke! Befal over Eders 
ydmyge Tjener! begge ud. 
Qwve. Ja, gaa kun, forunderlige Pige! Lunefuld 
som en Dag i April, snart trodsig, snart ydmyg nu ond, 

nu blød og indsmigrende. Birthe! Birthe! Du har 
fast intet Menneskesind! — Og hvad binder mig da 
til hende? Er det Tilbøjelighed? Nej! Kun en Pligt, 
et Løfte, et Ord! Ak! Fader! Fader! Du, som nu er 
borte, Du ved ej hvilken Lænke Du lagde paa mig, 
da Du trolovede mig med Birthe, mens jeg kun var 
Barn. Dog, Pagten har Du sluttet, og jeg skal ej 
bryde den. Men i min Tanke bor hun ej, der staar 
kun ridset eet Billede: den lyse Alf, som jeg saa ofte 
har set i mine Drømme, og som jeg aldrig formaar 
at glemme. . 

Mogens ind, Haha, min gode Junker, I drømmer 
nok ene i Lunden, hahaha! Trøst Eder, jeg fik mit 
Løbepas paa Halvvejen. Frøkenen tygges om at gaa 
ene hjem. 

Ove... Ja saa! 

Mogens. I er kort for Hovedet, Junker!  Naa, 
lad gaa! I er min Ven, derfor regner jeg Eder det 
ej saa nøje! Havde jeg ej saa varmt et Venskab for 
Eder, bød jeg Eder an til at gaa ud for Haanden 
med mig, for det Ord, I nævnede før. 

O.yve.—Mener I »Gæk«? 

Mogens. Ja, mintro gør jeg saa! 

Ove. Lad mig i Fred! Det vilde skikke sig 
ilde, i Fald jeg krydsede Klinge med - en gammel, 
svag Mand! ud. 

Mogens. Mord og Torden! Er han forgjort! 
Gammel Mand! Og det siger han til mig, som er i 
min bedste Alder! Det er for stærkt! Vel var det 
for ham, at han gik saa hastigt bort, ellers havde jeg, 
mintro, trukket fra Læderet! Hm! Gammel Mand!" ud. 


Et Folkesagn. 2 


MERE KIRS MERE RØN SD SEERE VE 


Det-marknes efterhaanden. Pause. Kathrine og Ove ind. 

Kathrine. Jo, vist saa!) Kom nu, kære, unge 
Herre! Kom nu med hjem. Baade Fru Kristine og 
Frøken Birthe bad mig mindelig om at hente Eder. 
Frøkenen græd sine modige Taarer derved. 

Ove. Vist ej Kathrine, lad mig være i Ro! 
Jeg bliver her til Maanen staar op, og kommer ej 
paa Gaarden i Kvæld. 

Kathrine, Ih! Du hellige Jomfru! Vil I blive 


; her ved Højen, efter at Solen er gaaet ned? Ved I 


da ej, at Trolde og Elverfolk have deres Gang her? 
Hver den, som møder en Elverpige eller en af Høj- 
folkene paa sin Vej, bliver forgjort. 

Ove. Det er kun dum Snak fra Borgestuen ! 
Lyd nu mit Bud, Kathrine, gaa hjem, jeg bliver her. 

Kathrine. Jeg gaar, kære Herre, men i en 
dødelig Angst for Eder. ud. 

Ove. Endelig er jeg da ene! Solen har alt 
skjult sig bag Højgaards Mure, og Mørket begynder 
at kaste sine Skygger. Snart vil Maanen, min eneste, 
min tause Ven, titte frem bag Skyen, og sende en 
Hilsen til mig, arme Menneskesjæl. Ak! Kunde den 
blot ogsaa sende mig Fred ! 


Sagte Toner høres, Højen begynder at hæve sig. 


Hvåd er dog dette? Er det Blændværk eller 
Trolddom? En Gysen gennemfarer, mig! Ve mig! 
" Højen har aabnet sig. Hilda kommer til Syne. 
Aa nej, aa nejl Sel. Der staar hun! Ja! Det 


er hende, hvis Billed følger mig overalt! Kom ud, 
kom ud! Du, mit Liv, min Sjæl, -kom ud til mig. 

Her i den lyse Nat vil vi drømme sammen, drømme 
Englenes Drøm i Lykke og Fryd. Kom, Du lyse 
Alf! Du svarer ej, nuvel, saa kommer jeg til Dig. 
Hvad nu! Jeg formaar ej at røre mig af Stedet, 
jeg er som vokset fast til Jorden. Hjælp mig! Hjælp 
mig! Hører Du! Ræk mig Din Haand |! 


Højen sænker sig. 


Borte! Forbi! Ak! Jeg . forstaar! - Ve migl 
Jeg er forgjort! Det var Elverpigen! ud. 


| 
| 
in 
. TF 
| 


Anden Åkt. 


.Dekoration: Troldkonens underjordiske Hal. 
Personerne: Muri, Diderik, Viderik; siden: Hilda, Troldfolk: 


Muri. Saa, I smaa Skarnbassser! Nu er det 
paa Tiden, at vi forberede os til Bryllupsfesten ! 
Diderik. Uhu! Aha! Jeg er saa glad ! 


Æ!. Du dumme, grimme Troldeknold!  Rottehale! 
Diderik. Bæ! Du, Myrekvæler! Du skal ikke 


"være ondskabsfuld ! Du ersaa misundelig, Du, Musesnude! 


" Viderik,. - Pfui! Midde!  Muldvarpehvalp! 
Diderik. Moer! Moer! Viderik skælder mig ud! 
Muri. "Hold dog nu Fred, i søde Børn! Det er 

upassende at skændes paa en Festdag som denne. 
Viderik. Uhu! - Det er ikke Festdag for mig. 
Jeg er saa bedrøvet! Uhu! 
Diderik. Du er misundelig, ækle Broder! Du 
vilde vel helst have, at Hilda skulde giftes med Dig. 
Viderik, Tuhu! Ja! For jeg holder saa 
meget af hende. 3 ? 

Diderik. Pyt! Æh! Hun holder mest af mig. 
Viderik.” Det er ikke sandt, Du Salamander! 
Diderik Æh! Moer! Viderik siger at jeg lyver. 

Muri. Viderik skal, den sorte Snog pille ved 
min Hale, være manerlig, ellers skal mine Søndags- 
klør kradse hans Ryg, saa at han skal se Højen 
aaben paa tre Steder! 

Diderik. Kan Du høre, Du? Du skal være artig. 

Viderik., Og Du skal tage Dig i Agt, jeg 
er ældre end Du!  Uglehoved ! 

Diderik. Æ hæh! Ikke mere end hundrede Aar ! 

Viderik. Pfuiii! Jeg vil kradse Dig! Jeg vil bide 
Dig! Jeg vil gnistre ad Dig! Jeg vil sprutte -ad Dig! 

Muri. Stille! Kom med mig, lille Diderik. I Dag er 
jeg ikke oplagt til at straffe, men i Morgen, naar Festen 
er forbi, saa . . . . naa, kom saa. Ud med Diderik. 

Viderik. I Morgen! Ja, i Morgen er Hilda 
gift med Diderik, men — saa er jeg ikke her mere. 
Jeg vil ikke se Hilda som hans Hustru. 

Hilda ind. Viderik! Er Du ene? 

Viderik, Ja, gaa Du blot ind til Din Mand! Uhu! 

Hilda. Min Mand! Lille Viderik! Staar det blot 
til mig, bliver Diderik aldrig min Mand! Aldrig! Aldrig! 

Viderik. O! Er det sandt? 

Hilda. Saa sandt, at vidste jeg kun, hvor jeg 
kunde ty hen, flygtede jeg straks herfra! 

Viderik. Jeg flygter med Dig, jeg kan ikke 
. undvære Dig! 

Hilda. Kære, gode Viderik! Og det vil Du 
gøre for min Skyld ! 

Viderik. Ja! For Din Skyld vil jeg stige op 
til Jordens Overflade, til Solskinnet og Blomsterlugten,. 
til Menneskene, som jeg hader — undtagen Een! 

Hilda. Og hvem er denne Ene? 


sfchenanmiene 

Viderik. Du! 

Hilda. Jeg! Kære, kære 
mine Anelser dog ikke bedraget mig. Jeg er et Menneske, 
og jeg skal op til mine Lige, bort fra denne hæslige, 
skumle Høj. Tak, kære Viderik! Men sig mig dog, 
forklar mig, hvorledes er jeg kommet her? 

Viderik. Sige Dig det, tør jeg ikke. Min 
Trolddomsmagt vilde være evigt tabt, hvis jeg næv- 
nede et eneste Ord- til Dig derom. Men jeg vil vise 
Dig et Syn, Se! 


Tableau I: I Baggrunden, som aabner sig, ses Diderik og 
Viderik i Færd med at ombytte Hilda med Troldkonen Muris 
Barn, medens Ammen sidder sovende ved Vuggen. 


Viderik! Saa har 


Hilda. I har stjaalet mig ud af min Vugge! 
Viderik! Viderik! "Hvem har indtaget min Plads? 
Viderik. Spørg mig ikke! Du faar intet Syar! 


Hilda. Men min Moder? Hvem er hun? Lever 
hun? Kære, gode Broder Viderik! Min Moder? 
Baggrunden lukker sig. 
Viderik. Jeg tør ej svare Dig! Er Du først 
oppe paa Jorden, søg da, og maaske vil Du finde! 
Hilda. Kom da, lad os skynde os herfra! Kom! 
Viderik, Det er for tidligt! Naar Gildet 
begynder og Lystigheden er paa sit højeste, da, men 
heller ikke før, smutte vi op igennem Skorstenen. 
Stille! Der er de andre! 
Muri og Diderik ind. 
Muri. Hvad for noget, Hilda! Endnu ikke i 


Stadsen ? Skynd Dig at smykke Dig med alle Dine 
herlige Ting. i 


Diderik. Og glem ikke at tage det dejlige 
Guldhalsbaand paa, som jeg har smedet til Dig, Du 
lille Guldklump! Hæhæ! Hihihi! 

Viderik. Jeg har lavet det halve af Halsbaandet | 

Diderik. Pfui! Du, Rotteføl! Hold Din Mund i! 

Viderik. Uii! Mine Negle klø efter Dig, 
Du, Du, Du Ingenting! ' 

Muri. Stille, I smaa Basseknægte, stille mine 
Puslinger ! 

Hilda. Aa, lad det vente til 1 Morgen med 
Smykkerne ! 

Diderik. Hehehe, æh! Som Du vil! 

Viderik. Hehehe, ah! 

Muri. Naa Børn, det maa I om! Men Svovl 
og Salpeter! Der er allerede den første Bryllups- 
gratulant. Se, kender Du hende, Hildå? , 

Tableau 1I: I Baggrunden, som aabner sig, ses Hyldemoer 
siddende under Hyldebærbusken. 
Det er den gamle Hyldemoer, som sidder under 
Træet hvorpaa Lykkens Blomster gro. - De fine, hvide 
Blomster betyde Lykke og Fryd i Ægteskabet. Hun 
skænker Eder en dejlig Gave, som I maa være rigtig 


glade for; ethvert lille Blad af hendes Blomster er en " 


lykkelig Fremtidstime. Tak Hyldemoer! 
Baggrunden lukker sig. : 
Diderik. Det bliver yndigt, hvad Hilda? 
"Hilda. . Jeg forstaar Dig ikke. 
Diderik. Uhu! Forstaar Du mig ikke! Moer! 
Muri. Aa Passiar! Det kommer nok! 
Viderik. Hahahahaha! 

Diderik. Hvad griner Du af, Bænkebider? 
Viderik. Det skal Du faa at vide siden ! 


Diderik. Jeg vil have det at vide straks! 


Straks! Hører Du? 
Muri. Tys!. Vær nu artige, I smaa Rollinger! 
Torden. 


Muri.  Naada, kommer han ogsaa! I kan 
rigtignok sige, at man gør Stads af Jer. Han plejer 
ikke at besøge Alle og Enhver, Det er en stor Ære, 
han beviser Jer! 


Tableau III; I Baggrunden, som aabner sig, ses »Klintekongen«. 


Der ser i Klintekongen, som fra sit Fjæld skuer 
over Land og Hav og holder Bølgerne i Ave. Hans 
Gave til Eder er en Del af hans Kraft og Vælde, den 
Magt, der trodser Tid, Hav og Storm, at I kunne 
kæmpe imod Livets Modgang og sejre. "Tak, mægtige 
Konge, Tak paa de Unges Vegne. 

. Baggrunden lukker sig. Torden, 


Nu har I da faaet Gaver, som baade ere gode 
og sjældne.  sTummel. Og der kommer alle vore 
kære Slægtninge. 
Trolde og Højfolk ind. Støj og Raab. 

De give ikke saa meget, men hvad de give er godt; 
Guld, Sølv og kostelige Stene. 

Diderik. Aa, hvor er jeg glad ved alt det 
meget, jeg har faaet. 

Viderik, Kom nu, Hilda! Jeg kan ikke ud- 
holde det længere. É 

Hilda. Jeg følger Dig. Begge ud til Venstre, 

Muri. Velkommen, mine kære Slægtninge! 

Diderik. Ja! Velkommen Allesammen! Men 
— Moer! Hvor er Hilda! Hvør er min Brud? 

Muri. Ja! Hilda! Hvor er hun? 

Didrik. Og Viderik! Hvor er Viderik? 

Muri.… Dumme Trold! De ere naturligvis 
flygtede. 

Hyl og Brøl, 

Diderik. Tu uhhuh! Er de løbet Deres Vej? 

Muri. " Ve! Ve! Ve! De ere paa Jorden | 
Der har jeg ingen Magt ! 

Alle. Vel Ve! Ve! Ve! 


Hylen. 


Tredje. Akt. 


Dekoration: Ved Sct, Hans Kilde, 
| Personerne: Hilda, Viderik; siden: Mogens, Bønderfolk. Ove. 
' . Hilda. Se, Viderik, se! Hvilket dejligt Billede 
| staar der! "Forunderligt! Det forekommer mig som 
jeg alt før har set det, maaske i Drømme. 
Viderik. Pfui! Dejligt? Hæsligt er det! Du 
maa ikke se derpaa. Det er en af vore Fjender! 
Hilda. Det gode, smukke Billede kan umuligt 
være din Fjende. 
Viderik. Ti! Det forstaar Du ikke, Menneske- 
barn. Hvor en af vore møde det Tegn, maa vi vige. 
Hilda. Men hvorfor da? 
Viderik, Det kan Du ikke forstaa. Men var 
- Dig nul Der kommer Mennesker hen imod os 
Mogens ind, fulgt af Bønder, 
.… Mogens. I ere raske Piger og Karle; det kan 
jeg lide, Flid lystig, ;det er mit Valgsprog. I har nu 
slidt fra"dem-aarle-I Morgenstund- og derfor skal I, mintro, 
have jer en lystig Aften, og dertil en Dans paa den 
i grønne Eng. Hæ! Hvad sige I til det? 
i er, . Hurra for Ridder Mogens! Han leve? 
É Mogens. Det erret, Folkens! Altid lystig! Men — 
i hvad er det for to der? Halløj! Hvem ere I? 

Viderik, Jeg er Kedelflikker, og hun her er min 
Søster. Vi drage Landet rundt for at bjærge Føden. 

Mogens. Hvad kan I da lave? 

Viderik. Jeg spaar i Haand og viser igen, og 
hun kan synge rare Viser, baade lystige og bedrøvelige, 

Mogens. Hun skal, mintro, følge med mig 
og synge Viser for mig til jeg falder i Søvn, det er 
mig somme Tider svært. 
Viderik.. Saa kan jeg flikke Ridderens Sko 
imens. RE 

Mogens, Du kan flikke Rakkerens Hund og ikke 
mine Sko, dit sorte Asen! Gaa Du ad Landevejen til. 

Viderik. Jeg skilles ikke fra min Søster! 

Mogens. Hahaha! Er Du besat! Min Hunde- 
pisk skal nok faa dine Ben til at hoppe som Tromme- 
stikker. 

Ove ind. Jeg lagde mit Hoved til Elverhøj 

5 Mine Øjne de finge en Dvale, 

Da kom der af Højen . . 

Hej! Maaneskin! Hun danser paa Engen, let som en 
Fugl; skinnende hvide ere hendes Klæder; Ild straaler 
fra hendes Øje, Hahaha! Var Dig, Elverpige, var Dig? 
Jeg griber Dig! Tys! Se, se! Du flygter! Bah! Jeg 
skal nok fange Dig i det klare Maaneskin. Hahaha! 
I Spindevæv binder jeg Dig fast! Ser Du! Jeg har 
Dig! Ak ve! Hun er borte! Hvor blev hun? Hvor? 

Bønder. Kors! Han er forgjort! Han er trold- 
tagen 

Mogens, Hør nu, Junker Ove! Gak hjem og 
læg Jer til Hvile. Imens vil jeg skikke Bud i By efter 
en Klærk eller en Badskær. 

Qvye…Jh! Hvad er dette! Der staar hun jo! 

Viderik. Hilda! Kom! Lad os gaa! 

Hilda. Nej! Vent en liden Stund endnu! 

Vesa |=Teg fejler ikke! Du er Elverpigen ! 

Mogens. Huha for den Lede!  Elverpigen! 

Bønder. Elverpigen! Hjælp os Sancte Hans! 

Hilda. Nej, Junker! Elverpigen er jeg ej. Kun 
et Menneskebarn, en fattig, lille Pige . . . 

Ove. Men er Du da ej den, som ved Kæmpe- 
højen ="jo! Det er Dig! Mit Øje bedrager mig ikke. 
Ak, siden hin Kvæld har Du ej været ude af min 
Tanke. 

Hilda. Og Du ej af min. 

Ove. Ej! Siger Du sandt? Ja, Dit Blik lyver 
ikke. ”Teg begynder atter at se klart og at kunne tænke. 
Var det en Drøm, eller . ... Dog, lad være hvad 
det vil. Sig mig Du, Forunderlige, er jeg Dig kær? 

Hilda. Ja, som ingen Anden. 
te, Da trodser jeg hele Verden! Lad nuske.. 


FE 

Viderik. Kom nu, Hilda! 

Hilda. Viderik, min Broder, jeg kan ikke. 

Mogens. Hvad er dog det her gaar for sig? 
Galskab og Troldskab og alt muligt andet Skab. Fol- 
kens! Hun der er en Troldheks. Lad os tage hende 
med op til Frøken Birthe paa Borgen. Det Kvindfolk 
der, skal, ved alle Feltslag, gøre Hekseprøve! Hvad 
sige I, Folk? 

Bønder. I Taarnet med hende! Nej, hun skal 
druknes!—Slaa hende ihjel! 

Ove. Rør hende ikke, hvis I har Jert Liv kært. 
Den første, som kommer hende nær, er Dødens Mand. 

Mogens. Han er bindegal! Fald an, Folk! 
Nu rask ! 

Hilda. Aldrig! wa, 

Viderik. Stands! 

Mogens. Hvad! Hvad for noget! Vil Du sige 
»stands« til mig? Du skal ved den hellige Hans Billede, 
faa en Ridetur paa den Hoppe, som ikke kaster afl 

Viderik,. Gamle Taabe! Staa! Hahaha! 

Synker i Jorden, Alle ubevægelige. Pause. 

Mogens. Purr! Kogleri og Troldskab! Det var 
mig ikke muligt at røre et Lem, Det var en Troldkarl? 

Bønder... Sct. Hans frels os! . Hjælp os Sct. Hans? 

Mogens. Naa! Nu er Karlen borte. Nu maa 
vi have fat i Heksen! 

Bønder. Ja, TroJdheksen!  Signekællingen! 

O ve… Jeg følger Jer! Den som vover at røre hende … 

Mogens. Aa! Ti med den Snak! Store Ord og 
fedt Flæsk! Folk! Den, der faar fat i hende, giver jeg 
en blank Sølvdaler med kongelig Majestæts Contrafej paa. 

Bønder. Hurra for Ridderen! Efter hende! Hun 
skal brændes! Alle ud. 


SANDE rar sørg me te se SAT URE DT TRES SOE 


Fjerde Akt. 


Dekoration: Sal paa >»Højgaard«. I Baggrunden Udsigt til 
Borggaarden. 
Personerne: Birthe, Kathrine; siden: Hilda, Mogens, Ove, 
- Kirstine, 

Birthe. Har jeg ikke tit og ofte forbudt Jer at 
indlade Tiggere i Borgestuen og at give dem Æde der? 
Kathrine. Den naadige Frøken maa . … . 

Birthe. Hold Jer Mund! Her befaler jeg. Hvis 
I en eneste Gang glemmer mit Bud, skal i komme til 
at ride Sommer i By Paa Træhesten med de tungeste 
Sten til Sporer. 

Kathrine. Aa, kære Frøken Birthe vær ej saa 
vred paa mig. Husk dog paa, at disse to gamle Arme 


K har baret Eder, da I var lille. 


Birthe. Dum Snak! I er bleven for gammel i 
Gaarde. Det er vist bedst, at I pakker Jer herfra! 

Kathrine. Bort herfra, hvor jeg har været alle 
mine Levedage! Men hvor skal jeg stakkels Gamle 
saw hen, Udenfor Borgens Mure har jeg ikke det Sted, 
hvor jeg kan hvile mit' Hoved. 

Birthe. Hvor I skal hen! I kan for mig gadtil 
Spindehuset, Aaen eller hvor I vil. Afsted med Jer! 

Hilda ind. Frels. mig! Frels mig. 


. ' 
EEC 

Birthe, Hvem er'hun! Hvad vil hun her? 

Hilda. Ædle Dame! Jeg bliver forfulgt som et 
vildt Dyr af en gammel Ridder og hans Folk. Frels mig! 

Birthe. Tatertøs! Herud med Dig! 

Kathrine. Men, naadige Frøken .... 

Birthe. Hvad! I er her endnu! Hm! Kald mig 
paa Skytten og lad ham tage sine Hunde med. 

Kathrine.: I vil da vel ikke. .:; 

Birthe. Jeg vil lade hans Hunde jage hende der 
ud af Borgen, saa kan Du følge hende paa Vej. Min 
Ridepisk er for god til Dyr som I. Gaa og gør som 
jeg har befalet ! 

Kathrine. Alle Helgene bevare hendes Forstand. Ud. 

Hilda. Jeg ventede at møde Godhed hos Men- 
neskene og jeg træffer kun Ondskab. Selv Troldene 
kan ej være mere onde. Ædle Dame! Hvorved har 
jeg mishaget eller fortørnet Eder? 

Birthe. Hvis du spørger en Gang til, lader jeg 
Dig hænge! 

Ove ind. Nej, det gør I ej, Frøken Birthe, 

Birthe. Ej ej! Min Fæstemand! Det tykkes 
mig, at I tager denne Skabning i Forsvar! Dog, det 
undrer mig ej, efterdi I har mistet Jer Forstand. 

Ove. Min Skytspatron har staaet mig bi, jeg er 
karsk påa Sjælen som paa Legemet. Jer Fæstemand 
siger I! Nej, Frøken Birthe, det maa I vide, Jert Ord 
giver jeg Eder tilbage. Jert Sindelag er ondt. Ondt 
skal I øve, hvor I kan. Og denne Kvinde har ej for- 
voldet Jer Fortræd, I lade hende fare i Fred, 

Birthe. Se se! I er ej længe om at finde min 

Stedfortræder. Men I burde tage vare paa Jer Mund 
og ikke glemme, at her er jeg Herre! 

Ove. Maaske Fru Kirstine er det mere! 

Birthe. Jeg byder her! Jeg! Jeg! Jeg! 

Mogens udenfor, Hold god Vagt udenfor Folk! 
Ind. Puh! Det var, mintro, en varm Tur! Kom nu 
Heks, Du skal saa vist ej komme til at fryse der, hvor 
Du nu kommer hen. 

Ove. Lad Pigen fare i Fred, ellers gaar det Jer ilde, 

"Mogens. Puh! Lige gal endnu. 

; Kirstine og Katrine ind. 

Kirstine, Hvad gaar her for sig? 

Birthe. Gaa til jert Kammer, Moster, og lad mig... 

Kirstine. Stille! Jeg kan skønne, at Du har 
drevet. dine Luner for vidt, Birthe! Du, Fremmede, 
hvad vil Du her? Frygt ikke, tal! 

Mogens. Hun er en Heks, som har forgjort Ove, 
hun "skal hænges, kun skal brændes, hun skal paa Stej- 
lens 

"Ove. Ædle Frænde! Tro ej Herre Mogens! 
Takket være alle gode. Helgene, fejler mig intet, og 
hvad den fremmede . . ; 

Kirstine. Lad hende tale selv. Tal mit Barn! 

Hilda, I Skoven mødte jeg den gamle Herre 
der med sine Folk. Da jeg ikke vilde følge dem, 
kaldte de mig Heks og vilde sætte mig i Fængsel. 
Derfor flygtede jeg og naaede hid. 

Kirstine. Hvor kommer Du fra? Hvem ere dine 
Frænder? 


Birthe. Det kan være lige meget! - Lad den 

Landstrygerske blive pisket ud af Gaarden! Hejda 
Karle ! 

Kirstine. Stille, Birthe! Nu raader kun Een og 
det er mig. Pigen ser brav og god ud, og ingen tør 
paa mine Enemærker volde hende nogen Men. Og Du, 
Birthe! Du har misbrugt min Godhed, derfor har Du 
ej mere Ret til at byde over min Gaard. 

3irthe. Hahaha! Det var ret smukt! I er en 
gammel Gaas! Hahaha, jeg siger Tak for mig! JIvil 
kanske beholde den Skifting der i mit Sted! Til Lykke? 
Hahaha! ” Farvel! wa. 

Kirstine. Følg hende, Ridder Mogens, jeg beder 
Eder! Hun er ikke vel. 

Mogens. Hjertelig gerne, Fru Kirstine! ya, 

Kathrine. Kære Frue! Se ret paa Pigen der. " 
Hun er jo Jer Søsters livagtige Billede. 

Kirstine. Mintro, det er forbausende! Hvem ere 
dine Forældre, Barn? 

Hilda. Jeg ved det ej. Fra jeg var ganske lille, 
har jeg levet langt borte fra Mennesker, paa et Sted, 
hvor der kun var Rædsel og Mørke. Der var ej som 
her: lyst og fagert. Forunderligt! Det er mig, som jeg 
alt en Gang før har set denne Stue! Saa tydelig kan 
jeg mindes — dog nej, det maa.være en Drøm. 

Kathrine. Frue! Lagde I Mærke til at Birthe 
sagde »Skifting« ? 

Kirstine. Javist! Hvad mener Du! Du gør 
mig ganske ræd! 

Kathrine. Med Forlov, maa jeg gøre Pigen 
nogle Spørgsmaal! 

Kirstine. Ja, ja! Spørg kun! 

Kathrine. Fremmede! Mindes I, om I saa Nogen 
i den Drøm, som "I kalder det, noget menneskeligt 
Væsen? 

Hilda. Bi! Bi! Der dukker op for mig et 
Billede af en dejlig Dame med gule Haarpiske og med 
en blaa Kjortel paa. Et mildt og fagert Aasyn havde hun. 

Kathrine. Frue! 

»Kirstine, Tys! Fast aldrig har jeg været saa 
bevæget. 

: Kathrine. Fremmede!  Mindes I, om I paa 
Eders Legem har et'lidet Mærke? 

Hilda. Ja, ja, det. har jeg! Paa min venstre 
Skulder er et Mærke af Form som en Bi! 

Kathrine. Frue! Kære, ejegode Frue! Hvor har 
jeg dog havt min Forstand i alle de Aar. Der, der 
staar den rette Frøken Birthe, Eders Søsterbarn. Den 
anden er en Skifting. Højfolkene have byttet Børnene 
om. Den andens Sindelag røber hendes Trolde-Æt. 

Kirstine. Jeg følte mit Hjerte banke, det første 
Øjeblik jeg saa Dig, Barn, og nu er det mig klart, at 
Du er min gode Søsters Barn. Alt, alt siger mig det. 
Velkommen, af Hjertet velkommen til Dit Hjem. 

Hilda. Ak! er det muligt! Er dette mit Hjem! 
Saa megen Lykke turde jeg aldrig have tænkt skuld 
times mig. 7 

Kirstine. Dette Hjem er Dit, og Du skal 
aldrig forlade det mere. 

" Ove. Sig ikke saa, Faster: ' 
Kirstine. Hvad mener Du dermed min Frænde? 
Ove. Birthe er min Trolovede og maa følge 


sin Husbond naar, Tiden kommer, og det sker snart. 

Kirstine. Men Du gav jo Birthe sit Ord tilbage? 

Ove. Hun var jo ej den rette Birthe, Denne 
Birthe vil jeg aldrig, aldrig skilles ved, hvis Du da ej 
vil forlade mig, min Brud. 

Hilda. Jeg er Din i al Evighed! 

Kirstine. Da give Himlen sin Velsignelse til 
Eders Forening, kære Børn ! 

Kathrine. Til Lykke! Til Lykke! Ak, hvem 
skulde have anet alt dette, 

Femte Akt. 


Dekoration: Ved. Kæmpe-Højen. Aften 
Personerne: Muri, Diderik, Viderik; siden: Birthe, Mogens, 
Hilda, Ove, Højfolk. 


Muri. Ak ja! Nu maa vi bryde op og drage 
bort herfra. Han, der raader over os Allesammen, 


"og hvis Horn vi bøje os i Støvet for, har befalet,” + 


at da Hilda er vendt tilbage til Menneskene, har 
vi intet blivende Sted i Danmark, Derfor, pak 
Eders Sager- sammen og lad os komme af Sted! 

Diderik Det var ogsaa skammeligt handlet af 
Hilda. Uhu! Hun,”som havde det saa godt hos os. 

"Viderik.. Hu uhhuhu! 

Diderik. Ja, græd Du bare, Du falske Broder! 
Det er Din Skyld. Tvi. Dig! Pfui!. Rrratsch! ! 

Viderik. Tag "Dig i Agt! Jeg har Lyst til 
at knække Dine Horn. 

Diderik. Moer! Moer! Viderik truer mig! 

Muri. Tag .han sig i Agt, uvorne Knægt, 
ellers skal jeg, saa sandt jeg er en Arrigtrold, 
dreje hans Hals 30 Gange rundt. 

Viderik. Uhuh! Jeg holdt saa meget af Hilda. 


25 


Diderik, 'Tuuh! Det gjorde jeg ogsaa! Og var 
vi først”blevet gifte, saa var hun ikke gaaet sin Vej. 

Birthe ind, De skal faa det at føle, at 
trodse mig. Jeg skal betale dem det tifold tilbage. 

Muri. Ej ej! Se, god Dag, mit søde Barn 

Birthe. Hvad siger I? 

Muri. Jeg siger god Dag og velkommen tilbage. 

Birthe. Ved I, hvem I taler til? 

Muri. Hahaha, det tænker jeg. 

Diderik. Hehe! Hun kender os ikke. 

Birthe. Hvem ere I? 

Muri. Aa, søde Putte, vi ere bare Dine 
kødelige Slægtninge, som man siger. 

Birthe. Taterpak ! 

Muri. Naa, naa, nu ikke for kæphøjet. 

Diderik. Kender Du ikke Din lille Broder 
Diderik, det er mig, og lille Broder Viderik, det 
er ham der, som græder! 

Viderik. . Jeg græder bare fordi, at Hilde er borte. 

Birthe. EÉre I forrykte allesammen? Pak Jer fluks 
herfra, ellers skal I mintro faa Hundepisken at smage! 

Muri. Saa! Lad os nu være fri for mere Vrøvl! 
Du er af vor Familie. Du har været Birthe paa Gaarden. 
Skifting! Nu er det Narrespil forbi! Den rette er 
kommen tilbage, og har faaet hvad'der tilkommer hende, 
Nu er Du kun Birthe, min Datter, og hører os til. 

Birthe. Hvad, hvad, hvad er det I siger? 

Muri. Er det saa svært at forstaa? .Jeg siger, 
at Du er en af vore! Hils nu pænt paa Dine Brødre. 

Birthe... Hjælp! Hjælp! É 

Muri. Ingen Snak! Du skal følge med os. 

Mogens ind. 

Mogens. Her er jeg, Frøken! Endelig træffer 
jeg Dem? Hvad sker her? Vover man . 

Birthe. Frels mig! Beskyt mig imod dem der. 

Mogens. Deder? Pak! EreIgalne! Til Galgen. 

M uri. Se rigtig paa os, Ridder. 

Mogens. Paa Jer! Hu! Hvad er dette? Trolde! 

Muri.. Hun er min Datter! >9Hun skal følge 
med os. 

Birthe. Hjælp mig dog, Ridder Mogens! I, der 
har friet til mig. 

Mogens. Hm! Ja!,... Er I virkelig. ikke 
Frøken Hilda til Højgaard, saa er det vist bedst at jeg 
forlader Selskabet. ... 

Muri. I bliver! Datter! Har han friet til Dig? 

Birthe. Ja! , 

Muri. Godt! Saa skal han ogsaa være Din Mand. 

Mo gens. Jamen, hør! Forholdene har forandretsig.. 

Muri. Og I med dem, gamle Nar! Nok! Vil 
Du have ham, slipper Du for at følge os, svar nu fluks l 

Birthe. Ja! . 

Muri. Godt, saa er det afgjort. 

Mogens, Naadige Troldfrue, maa jeg blot . 

Muri. I tror,-at hun er fattig, hvad? 

Mogens. Hm. . . . ja, oprigtigt talt . 

Muri. Det er hun ikke. Hun faar en an- 
stændig Medgift. Hvor meget mener I kan være 
passende? En Tønde Guld? 

Mogens. Hmja.... 

Muri. Naa, hun er maaske mere værd, det 
søde Barn, lad os da sige to! Slaar I til, Ridder? 


Mogens. Hm, jeg har vel intet andet Valg. 

Muri. Aa nej, saamænd. Endskønt, I kan gøre, 
som Jer tykkes bedst. Siger I Ja, faar i Pigen og 
Pengene, siger I Nej, drejer jeg Halsen om paa Jer. 

Mogens. Ja, ja! Ja! Jeg. siger Jal 

Muri. Kom saa med! Lad os holde Bryllup, 
inden vi rejse. Og det skal være bedre end det sidste. 


Alle, uden Viderik, ud, 


Viderik,., Lad dem holde Fest, "saa meget de 
lyste,—jeg gaar aldrig mere til Bryllup. Nej, mens de 
andre ere til Stads, vil jeg for sidste Gang sætte mig 
paa Hildas Bænk og tænke paa hende. udg, 


Pause. Maanen viser sig. Ove og Hilda ind. 


Ove. Min unge, fagre Hustru, i Skoven her 
mødtes vi første Gang, her dukke de lyse, skønne 
Minder op paany, nu i Dag ved vort Bryllup. Se, 
hvor Maanen smiler til os, ret som om den vilde 
sige: var end Dagen tung og trang, der kommer 
vel en Stund derefter, som sletter ud den bitre Sorg 
og bringer Fred og Haab. 

Hilda. Min Ove! IFred, Lykke og Haab binder 
jeg min Skæbne til Din. Vær mig en naadig Herre. 

Ove.— Til min sidste Stund skal jeg vie Dig 
hver min Tanke, hver min Daad! 

Viderik op af Jorden 

Viderik. Hilda! 

Ove. Hvem er Du? Svar i alle Helgenes Navn! 

”Hilda. Stille, min Ven, det er Viderik, min 
Broder, min ejegode og kærlige Broder. 

Viderik. »Jeg vil blot sige Dig Lev vel — for 
vi rejse-bort-og — komme aldrig mere tilbage hertil. 
Lev vel — og — vær lykkelig — og glem ikke — 
den lille Viderik — som holder saa meget af Dig. 

Hilda. Nej, aldrig skal jeg glemme Dig, Viderik, 
kære Broder! Tak for al Din Godhed imod mig. 

Viderik. Hilda! Kære Hilda — jeg vilde 
gerne sige mere — men jeg kan ikke — Lev vel! 

Synker i Jorden. 

Hilda. Lev vel, Du trofaste Sjæl! 

Ove. Lad nu Fortiden synke i Jorden som 
dett€” brave "Hjerte, og lad os skue sammen imod 
Fremtiden, der lys. og straalende som Skoven i For- 
aarspragt vinker os i Møde. 


Højen aabner sig. i 
Alle Højens Nisser juble og hylde Brudeparret. 


Tableau. 


Vejledning 


til Opførelse af »Et Folkesagn« paa Dukketeatret. 


Samtlige Dekorationer til »Et Folkesagn« ere ud- 


komne i Samlingen: Alfred Jacobsens »Danske Teater- 
dekorationer «. 


I. Akt. 


Til denne Akt benyttes en Dekoration, som den 
der er afbildet paa Arket 216. j 

Som Baggrund anvendes Luft-Bagtæppe, Arket 109: 
til Kulisser de fire Skovkulisser paa AÅrket 120; et 
Mellemtæppe, Arket 119, anbringes foran Skovkulisserne. 
Sætstykket med Kæmpehøjen. (paa Arket 216) anbringes 
tværs over. Scenen, c. 3 Tommer foran Bagtæppet; bag 
Udskæringen i sidstnævnte Sætstykke anbringes det 
mindre Sætstykke, der staar paa samme Ark, og bag 
begge disse Sætstykker, umiddelbart foran Bagtæppet, 
det store Sætstykke med »Højgaard«, der. staar paa 
Arket 218. Et Sætstykke med en Bænk (paa Arket 
119) anbringes foran Mellemtæppet. 

Sætstykket med Kæmpehøjen. indrettes til at hæve 
og atter sænke gennem en Revne i Teatergulvet. Naar 
det er sænket, skal kun den Del af Sætstykket,. som 
Model 1 (paa Arket 216) viser, være synlig for Til- 


Ear MIT Søgte HERREDS T 


UNS I HERRE | 


30 


skuerne. Model 2 paa samme Ark viser Dekorationen, 
saaledes som den ser ud, naar Højen har hævet sig. 

| Hilda vises i Højen mellem de to Sætstykker fra 
im Årket 216. 

2. Akt. 


| 3 Til denne Akts Dekoration, »Troldkonens under- 
| jordiske Hal«, anvendes Arkene 126 og 128, Af Arket 


126 anskaffes to Eksemplarer. Det ene af Arkene 126 
anvendes som Bagtæppe; i det andet, som skal anbringes 
umiddelbart foran Bagtæppet, udskæres de Partier, der 
svare til de paa hosstaaende Model med a og b 
mærkede sorte Felter.  Arket 128 anbringes som 
Mellemtæppe. 

Tableauerne opstilles bag Bagtæppet, som hæves 
hver Gang et Tableau skal vises. É 

I. Tableau. Som Baggrund benyttes Arket 129. 
Ammen ved Vuggen anbringes bag den Udskæring, der 
svarer til Feltet a paa hosstaaende Modeltegning; Diderik 


sne 

og Viderik, der bære det ombyttede Barn bort, bag 
Udskæringen, som paa Modeltegningen er mærket med b. 
2. Tableau. . Som Baggrund benyttes Arket 118. 
»Hyldemor« anbringes bag Udskæringen a. 
3. Tableau. Som Bagrund benyttes Arket - 1og. 
»Klintekongen« anbringes bag Udskæringen b. 


3. Akt. 


Denne Akts Dekoration, »Ved St. Helene Kilde«, 
er afbildet paa Arket 218. 

AÅrket 1Iog anvendes som Bagtæppe og de fire 
Skovkulisser fra Arket 120 som  Sidedekorationer, 
Arket 122 benyttes som Mellemtæppe. Det store Sæt- 
stykke fra Arket 218 anbringes tværs over Scenen c. 3 
Tommer foran Bagtæppet; . Sætstykket med  Maria- 
billedet anbringes saaledes som vist. paa Dekorations- 
tegningen. 


4. Akt. i; 


Dekorationen, »Sal paa Højgaard med Udsigt til 
Borggaarden«, er afbildet paa Arket 130. Til Dekora- 
tionen anvendes Arkene Iog, 129,:130 og 131. 

Midtpartiet paa Arket 129 skæres ud, saaledes som 
vist paa Dekorationstegningen. Bag Udskæringen an 
bringes de to. Sætstykker, der danne Udsigten til- Borg- 
gaarden; det ene staar paa Arket 130, det andet paa 
Arket 131. Som. Baggrund benyttes Arket 109. 

5. Akt. 

Dekorationen, »Ved Kæmpehøjen«, bestaar af Luft- 
Bagtæppe, Ark 109, og fire Skovkulisser, Ark 120. 
Tværs over Scenen, c. 3 Tommer foran Bagtæppet, an- 
bringes Sætstykket med Kæmpehøjen, der staar paa 
Arket 217. De to andre Sætstykker, der staa paa 
samme Ark, dække Aabningen, saaledes som Model- 
tegningen 1 viser, Bag Aabningen anbringes den store 
Gruppe med Nisser, 

Tableau. De paa Modeltegning 2 med a og b 
mærkede Sætstykker føres langsomt ud til Siderne, - 
saaledes som vist paa samme Modeltegning. Nisserne 

i Højen, der helt udfylde den med c mærkede Aabning, 
” komme derved til Syne. 
'Tableauet vises i rødlig Belysning. 


